23 Aug 2019, 14:49:56 के समाचार About us Android App Advertisement Contact us
By Dabangdunia News Service | Publish Date: Jul 21 2019 4:15PM | Updated Date: Jul 21 2019 4:16PM
मुंबई। फिल्म निर्माता रोहित शेट्टी को लगता है कि उनकी सफल फ्रेंचाइजी 'गोलमाल' हाउसहोल्ड ब्रांड बन चुकी है, इसलिए यह उनकी ड्यूटी है कि वह इस श्रृंखला की नई फिल्में बनाते रहें। एक किताब के लॉन्च के मौके पर उन्होंने मीडिया से कहा, "मुझे लगता है 'गोलमाल' मेरी ड्यूटी बन गई है। यह अब मेरा प्रोडक्ट नहीं रह गया है।
यह एक हाउसहोल्ड ब्रांड बन चुका है और मुझे दर्शकों के लिए नई 'गोलमाल' फिल्म अभी भी और आगे भी बनानी ही होगी। उन्होंने कहा, "गोलमाल के चरित्र सीधे और खुश हैं। वे प्रश्न नहीं करते और सब कुछ समझते हैं। खुश रहना स्वास्थ्य के लिए अच्छा होता है और 'गोलमाल' ऐसा करने में लोगों की मदद करती है।" पहली 'गोलमाल' फिल्म 2006 में आई थी, जो काफी बड़ी हिट साबित हुई थी। तब से लेकर अब तक इस फ्रें चाइजी की चार फिल्में बन चुकी हैं।